text: You can specify the following variables: width // int (size in pixels) height // int (size in pixels) theme // string: ("light" or "dark" or "white") pub-name // string (max length: 16 chars) pub-id // string (use your pub id; example: ca-pub-1234567890) ALX's auto news: Mercedes-Benz SLS AMG
  Една от дългоочакваните премиери на автосалона във Франкфурт тази година е наследникът на Mercedes-Benz SLR McLaren - SLS AMG. След като от McLaren обявиха намерението си да създадат собствен автомобил от Mercedes-Benz възложиха задачата по създаване на новият спортен автомобил на тунинг ателието AMG.
  Новата кола има неслучайни прилики с класическият Mercedes-Benz 300 SL. SLS е изцяло алуминиев, като шасито тежи 241кг, а цялата машина накланя везните до 1620кг (DIN). Ниското тегло на автомобила, подкрепено от 6.3-литровият V8 двигател (571hp@6800rpm / 650Nm@4750rpm), позволява спринтът до 100км/ч да се извърши за 3.8 секунди.
  Дизайнът на колата е силно повлиянт от успешният спортен автомобил на Mercedes-Benz : 300SL. SLS разполага с емблематичните отварящи се нагоре врати, наречени "чайка". Освен тях приликите между двата автомобила се забелязват в дизайна на предната радиаторна решетка, задните светлини, предният капак и страничните охлаждащи отвори. Въпреки многото допирни точки, новият автомобил изобщо не изглежда ретро, дори напротив.
  Все пак SLS AMG е спортен автомобил и поради това, освен с красив дизайн, колата трябва да разполага и с отлично поведение на пътя. Новата "чайка" разполага с изцяло алуминиево double wishbone окачване, което трябва да осигури нужното ниво на сцепление. Трансмисията на колата (7-степенна с 2 съединителя) е монтирана на задният мост, с което се осигурява разпределение на теглото в съотношение 47:53 в полза на задният мост.
  Ако имате излишни 177 310 евро ще получите своя екземпляр през пролетта на 2010, когато започват доставките.